આજે MBBS ના ફાઇનલ યર ની પરીક્ષા નો પ્રથમ દિવસ ને મેડિસિન વિષય નું પ્રથમ પેપર હતું. પરીક્ષા ની બેઠક વ્યવસ્થા યુનિવર્સિટિ એ હતી. બરાબર 12 ના ટકોરે નિસિથ ઊભો થઈ તૈયાર થયો ને નીચે મેસ માં જમવા ગયો. આજે પરીક્ષા નો પ્રથમ દિવસ હોવાથી જમવા માં પણ લાપસી હતી. પરીક્ષા ની ઉત્તેજના માં નિસિથ થી બરાબર જમાયું પણ નહીં અને એ પરીક્ષા આપવા માટે રિક્સા માં યુનિવર્સિટિ જવા નીકળી ગયો, બપોરના 2:30 વાગ્યે પેપર હતું અને અત્યારે એની ઘડિયાળ માં 12:30 થયા હતા. રિક્સા થોડી આગળ ગઈ ત્યાજ નિસિથે રિક્સા વાળા ભાઈ ને કહ્યું “ ભાઈ જરા 5 મિનિટ ઊભા રહેશો ? હું જરા દર્શન કરી લઉં.” એમ કહી નિસિથ સિવિલ ના કેમ્પસ માં આવેલા ખોડિયાર માં ના દર્શન કરવા ગયો. આ મંદિર માં રોજ સાંજે એ દર્શન કરવા આવતો, બધા પેપર આપતા પેહલા એ રોજ દર્શન કરીને જ જતો. એનાથી પેપર સારા જતાં એવું નહોતું, પણ દર્શન કરવાથી ગજબ નો આત્મવિશ્વાસ આવતો.